Առանց նրա վարպետ ու հմուտ հանդիսավարության՝ մշակութային ձեռնարկումները մեր համայնքում չէին եզրափակվի այն բուռն «բռավո»-ներով և օվացիաներով, որ կարծես սովորական ու բնական են դարձել մեզ համար: Այստեղ զարմանալու ոչինչ չկա. պարզապես Նունեն ծնվել է արվեստագետների ընտանիքում. հայրը՝ ՀՀ ժողովրդական արտիստ, ժողովրդական և գուսանական երգերի անզուգական մեկնաբան Վաղարշակ Սահակյանն է, իսկ մայրը՝ ՀՀ վաստակավոր արտիստ, հայ պոեզիայի հրաշալի գիտակ, անվանի ասմունքող Սիրվարդ Մեսրոպյանը: Եվ մի՞թե մայրական սրբազնագույն գեները չեն, որ անցնելով միամորիկ Նունե դստերը, այսօր նրան դարձրել են հանրաճանաչ, սիրված ու փնտրված, հոգեհարազատ ու սրտամոտ անուն մեր հայրենիքում: